หุ้นสหรัฐฯปิดบวกเป็นวันที่สอง
ดัชนีหุ้นดาวโจนส์ ปิดที่ 11,856.47 จุด เพิ่มขึ้น 81.88 จุด ด้าน แนสแดก&nbsp; ปิดที่ 2,643.63 จุด เพิ่มขึ้น 7.62 จุด ขณะที่ราคาน้ำมันขยับลงแล้ว
19 มี.ค. 2554

ดัชนีหุ้นดาวโจนส์ ปิดที่ 11,856.47 จุด เพิ่มขึ้น 81.88 จุด ด้าน แนสแดก  ปิดที่ 2,643.63 จุด เพิ่มขึ้น 7.62 จุด ขณะที่ราคาน้ำมันขยับลงแล้ว
ตลาดหุ้นสหรัฐฯวานนี้ ปิดบวกเป็นวันที่ 2 ติดต่อกันตามทิศทางที่ขยับขึ้นของตลาดยุโรปและเอเชีย แม้มีความกังวลต่อวิกฤตนิวเคลียร์ในญี่ปุ่นกับความตึงเครียดที่เพิ่มขึ้นในชาติอาหรับ
ดัชนีหุ้นดาวโจนส์ เพิ่มขึ้น 81.88 จุด (0.70 เปอร์เซ็นต์) ปิดที่ 11,856.47 แนสแดก เพิ่มขึ้น 7.62 จุด (0.29 เปอร์เซ็นต์) ปิดที่ 2,643.63 จุด เอสแอนด์พี เพิ่มขึ้น 2.26 จุด (0.41 เปอร์เซ็นต์) ปิดที่ 1,278.98 จุด
ขณะที่ราคาน้ำมันวานนี้ ปรับลดเล็กน้อยท่ามกลางการซื้อขายที่ผันผวน เหตุชาติผู้ส่งออกสำคัญอย่างลิเบียประกาศหยุดยิง คลายความกังวลต่อโอกาสเกิดความเสียหายกับโรงกลั่น
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนเมษายน ลดลง 35 เซนต์ ปิดที่ 101.07 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนพฤษภาคม ลดลง 97 เซนต์ ปิดที่ 113.93 ดอลลาร์ต่อบาร์เรล